
Τον Δεκέμβριο του 2011 εγκαινιάστηκε μια νέα εποχή στην ιστορία 
του ελληνικού στρατού (και με αυτήν την έννοια και στην ιστορία 
του ελληνικού κράτους). Μετά από κάμποσες δεκαετίες όπου η 
στρατιωτική θητεία μειωνόταν, το ελληνικό κράτος υπό κυβέρνηση 
εθνικής σωτηρίας, ανακοίνωσε την πρόθεσή του να αυξήσει την 
στρατιωτική θητεία κατά τρεις μήνες. 

Ζούμε την εποχή όπου η ξεκάθαρα πολεμική προπαγάνδα του 
ελληνικού κράτους αλληλοσυμπληρώνεται με τις ψυχώσεις του 
κάθε νοικοκύρη: Η πατρίς κινδυνεύει, λένε και τι πιο λογικό, αφού 
δεν υπάρχουν λεφτά για προσλήψεις ΕΠΟΓΙ, να αυξήσουν τη 
θητεία κατά τρεις μήνες για τους κληρωτού; 


ΤΑ ΣΚΕΦΤΗΚΕΣ ΚΑΛΑ ΑΥΤΑ ΠΟΥ ΣΟΥ ΛΕΝΕ ΓΙΑ ΤΟ ΣΤΡΑΤΟ; 



Το ΑΝΤΙΡΑ ΟΟΜΜΙΙΝΙΤΥ αποτελεί μια σταθερή συνεργασία αντιφασιστικών συλλογι- 
κοτήτων που ζει και δρα στην αθηναϊκή μητρόπολη. Έχει διαρκώς στο στόχαστρο της 
όλους τους φασισμούς - είτε αυτοί κουβαλάνε πάνω τους σΒάστικες, είτε όχι. 

Δεν έχουμε καμία σχέση με κανένα κόμμα, κανένα κρατικό ή ιτίΘεΙίακό θεσμικό 
φορέα - και δεν έχουμε και καμία πρόθεση να το αλλάξουμε αυτό. 

Πρέπει να το παραδεχτούμε: 
Το να πείσεις νέους 
ανθρώπους, με τα μυαλά 
στο κεφάλι τους, ότι ο 
στρατός είναι καλό πράγμα 
είναι δύσκολη δουλειά. 

Έτσι λοιπόν, όπως όλοι οι 
εθνικοί στρατοί έτσι και ο 
ελληνικός κουβαλάνε μέσα 
στα χρόνια άπειρη ηλίθια 
προπαγάνδα προκειμένου 
να ενσωματώνουν στις 
γραμμές τους μεγάλα 
κομμάτια του πληθυσμού 

Ποιος δεν έχει ακούσει κατά τα μαθητικά 
του χρόνια ότι στο στρατό πας για να 
υπερασπιστείς τους κατοίκους της χώρας 
σου; 

Τα «ανδραγαθήματα» του ελληνικού 
στρατού είναι από τα Βασικά που μαθαίνει 
κανείς στο μάθημα της ιστορίας. Και είναι 
ένα από τα πιο καλοδουλεμένα, τα πιο 
δολοφονικά ψέματα στην ιστορία αυτής 
της χώρας. Κανένας εθνικός στρατός δεν 
φτιάχτηκε για το καλό των κατοίκων της 
χώρας του. Συγκεκριμένα, ο ελληνικός 
στρατός δεν έχει διεξάγει ούτε έναν 
αμυντικό πόλεμο. 


Αντιθέτως, έχει πρωτοστατήσει σε 
αμέτρητους επεκτατικούς πολέμους 
εκπληρώνοντας τα από ίδρυσης του 
ελληνικού κράτους επεκτατικά σχέδιά του, 
κάτω πάντοτε από την ιδεολογία περί 
αλύτρωτων πατρίδων, που δεν διαφέρουν 
σε τίποτα από τη χιτλερική προπαγάνδα 
και τους αλύτρωτους γερμανούς. 

Το ελληνικό κράτος ξεκίνησε από μια 
σκατούλα στο άκρο της βαλκανικής 
χερσονήσου και από τότε διαρκώς 
επιχειρεί να επεκταθεί. Μετρώντας 
άπειρες δολοφονίες και Βασανισμούς 
άμαχων πληθυσμών, Βαλκάνιων και 
οθωμανών στην μακεδονία, στη νότια 
αλΒανία, στην κύπρο, στην κρήτη και 
στην μικρό ασία και αμέτρητους επίσης 
ντόπιους προλετάριους που σακατεύθηκαν 
ή σκοτώθηκαν στα πεδία των μαχών ως 
κληρωτοί φαντάροι. Επίσης ο ελληνικός 
στρατός έχει να περηφανεύεται για 
τη συμμετοχή του στην κατάπνιξη του 
λεγάμενου εσωτερικού εχθρού, όλων 
όσων αρνήθηκαν τις επιταγές και τις 
προτεραιότητες των ελληνικών αφεντικών. 
Ένα μεγάλο κομμάτι της ιστορίας του 
αφορά στη διεξαγωγή του πολέμου 
ενάντια στην ένοπλη αριστερά (εμφύλιος) 
αλλά και την μετεμφυλιακή Βαρβαρότητα 
των κάθε είδους διώξεων, των 
εκτελέσεων και της εξορίας. 

Ο ίδιος ο στρατός ανέλαΒε 
πραξικοπηματικά να κυβερνήσει σε 


διάφορες ιστορικές φάσεις. Και ήταν 
ο ίδιος στρατός που το Δεκέμβρη του 
2008 , όταν η νεολαία σε όλη την ελλάδα 
εξεγειρόταν εναντίον της αστυνομίας, για 
τον οποίο άλλοι λέγαν ευθαρσώς και 
άλλοι σιγομουρμούριζαν ότι πρέπει να 
αναλάΒει την κατάπνιξη της εξέγερσης. 

Ο ίδιος εν τέλει στρατός που την ώρα 
που γράφονται αυτές οι γραμμές, 
διεξάγει ασκήσεις βίαιης διαχείρισης και 
καταστολής διαδηλωτών. 

Είναι σαφές: Ο στρατός είναι ο 
μηχανισμός, μέσα από τον οποίο 
προλετάριοι καλούνται να εξοντώσουν 
προλετάριους, κάτω από τη φονική 
θολούρα που Βαφτίζεται εθνικό 
συμφέρον, και για όποιον έχει μάτια να 
δει δεν είναι άλλο από το συμφέρον 
των αφεντικών του. Και δε χρειάζεται να 
είναι κανείς κληρωτός σε καιρό πολέμου 
για να δει ποιοι είναι αυτοί που γίνονται 
κρέας στα κανόνια των αφεντικών τους. 
Αρκεί να δει τι σημαίνει να πηγαίνεις 
στο στρατό προερχόμενος από τις 
κατώτερες τάξεις που δεν έχεις ή δε θες 
να Βάλεις Βύσματα. Η θητεία θα είναι 
γεμάτη αγγαρείες, καψώνια, απομόνωση, 
φυλακές και ό,τι άλλο περνάει από τα 
άρρωστα μυαλά των καραβανάδων για 
να σου κάνουν τη ζωή δύσκολη. Κι όλα 
αυτά τη στιγμή που οι πλούσιοι και οι 
κάθε είδους Βολεμένοι θα περνούν μα 
ανάλαφρη και εντελώς τυπική θητεία, μια 
μέσα δυο έξω. 


Οι λόγοι όμως για τους οποίους κάθε κράτος 
αναγνωρίζει τόσο σημαντικό ρόλο στο να πάει το 
μεγαλύτερο κομμάτι των αρσενικών υπηκόων του στο 
στρατό δε σταματούν εδώ: Ο στρατός είναι μία από 
τις βασικότερες δομές μέσα από τις οποίες οι νέοι 
μαθαίνουν να πειθαρχούν άκριτα σε παράλογες εντολές, 
μάθημα που στην ταξική κοινωνία που ζούμε είναι καίριας 
σημασίας για τα αφεντικά. Στο στρατό σημασία δεν 
έχει η εντολή που λαμβάνεις. Σημασία έχει ότι είσαι 
υποχρεωμένος να πειθαρχήσεις στο πρόσωπο αυτού που 
τη δίνει. Σημασία έχει να μάθεις να σέβεσαι την ιεραρχία 
με κόστος την προσωπική σου αξιοπρέπεια. Σημασία 
έχει να μάθεις ότι για να τη βγάζεις καθαρή πρέπει να 
συμμαχείς με τους ανώτερούς σου, να γλείφεις και να 
ρουφιανεύεις. Σημασία έχει να μάθεις να βασανίζεις 
τους κατώτερους όταν παλιώσεις όπως σε βασάνισαν 
εσένα ως νέο κληρωτό. Και κατά μία διαβολική 
σύμπτωση, όλα αυτά τα μαθήματα που παίρνεις στο 
στρατό είναι τα βασικά ζητούμενα όταν πας, 
βγαίνοντας από εκεί να πιόσεις δουλειά... 

Ο εκφασισμός των κληρωτών είναι επίσης προϋπόθεση 
του στρατού αλλά και σημαντικό μέρος της αποστολής 
του. Ο στρατός υπήρξε πάντα ένα μεγάλο σχολείο 
εθνικισμού και ρατσισμού για όλους τους κληρωτούς. Η 
ωμότητα και η απλότητα της προπαγάνδας (ηλίθιοι ύμνοι 
και τραγούδια, παρανοϊκά λογίδρια καραβανάδων κτλ), 
μαζί με τις επικίνδυνες ηλιθιότητες ότι στο στρατό γίνεσαι 
άντρας, συνδυάζει τη τζάμπα μαγκιά της μπάλας και της 
τσόντας με τις εθνικιστικές μαλακίες, παράγοντας συχνά 
ένα εκρηκτικό μείγμα, Δεν είναι τυχαίο ότι στα σύνορα 
ο κληρωτός στρατός δεν σημάδευε μόνο αντίπαλους 
στρατούς, αλλά σκότωνε και κόμποσούς μετανάστες σε 
όλη τη διάρκεια των δύο τελευταίων δεκαετιών. 



Φωτογραφία από την άσκηση 
«Καλλίμαχος» στο στρατόπεδο 
«Κορόμηλά» στην Αργυρούπολη 
Κιλκίς (υπό την ευθύνη της 71ης 
Αερομεταφερόμενης Ταξιαρχίας), 
το Φεβρουάριο του 2011. 

Ο στρατός εξασκεΐται στη 
βίαιη διαχείριση διαδηλωτών. 


Τα εθνικιστικά εμβατήρια είναι 
βέβαια στην ημερήσια διάταξη. 

Τον Ιούλιο του 1995, στη Σρεμπρένιτσα, πάνω από 8.000 βόσνιοι 
μουσουλμάνοι - άμαχοι σφαγιάστηκαν από τον σερβοβοσνιακό στρατό 
καθώς και από έλληνες και σέρβους παραστρατιωτικούς. Στην ελλάδα 
η ελληνική συμμετοχή στην κατάκτηση της Σρεμπρένιστα δοξαζόταν... I 

Τα 39 παλικάρια του Λιμενικού Σώματος, που 
κατά την παρέλαση της 25ης Μαρτίου 2010 
φώναζαν φασιστικά συνθήματα. Αυτοί οι καλοί 
άνθρωποι φώναζαν συνθήματα όπως «Ελληνας 
γεννιέσαι δεν γίνεσαι ποτέ, το αίμα σου θα 
χύσουμε γουρούνι Αλβανέ», «Θα γίνει μακελειό, 
μετά θα εκδικηθώ, όταν θα προσκυνήσετε 
σημαία και σταυρό» και «Τους λένε Σκοπιανούς, 
τους λένε Αλβανούς, τα ρούχα μου θα ράψω 
με δέρματα απ’ αυτούς». Την έβγαλαν σχεδόν 
όλοι καθαρή! Το δικαστήριο δέχτηκε ότι τα 


ρατσιστικά συνθήματα εκφωνούνταν πράγματι 
από το άγημα των Μονάδων Υποβρυχίων 
Καταστροφών του Λιμενικού, αλλά έκρινε 
ότι δεν μπορεί να εξειδικεύσει την κατηγορία 
παρά μόνο σε δύο άνδρες, οι οποίοι φαίνονται 
καθαρότερα στο βίντεο να εκφωνούν τα 
συνθήματα. Αυτοί οι δύο καταδικάστηκαν σε 
3 μήνες και 15 μέρες φυλάκιση με αναστολή, 
ποινή που αντιστοιχεί με το να σε πιάσουν 
να οδηγείς μηχανή χωρίς κράνος, ενώ οι 
υπόλοιποι απαλλάχτηκαν λόγω αμφιβολιών. 




ΑΒΝΗΣΟΥ 


Η θητεία είναι μορφή καταναγκαστικής εργασίας, δουλείας! 

Ο στρατός δεν σε υπηρέτησε ποτέ, η θητεία δεν έχει καμία 
ανταποδοτική διάσταση. Δεν σου έταξε καμιά ασφάλεια, κυρίως 
όταν ανοιχτά σου λέει ότι μπορεί να χρειαστεί να δώσεις και 
τη ζωή σου για την υπόθεσή του. Δεν σε αποζημίωσε ποτέ αν 
κατά τη θητεία έπαθες κατάθλιψη, αν καταστράφηκε η ζωή σου 
καθώς την διέκοψες σε κρίσιμο διάστημα, αν πέθανες σε κάποιο 
στρατιωτικό ατύχημα, αν αυτοκτόνησες. Δεν σε εξασφαλίζει 
από κατακτητές, όταν κατακτά τη ζωή σου, όταν σου υπόσχεται 
θάνατο σε περίπτωση πολέμου. Ο στρατός είναι μία εταιρεία των 
αφεντικών που λειτουργεί ανοιχτά για τα συμφέροντα τους. Αλλά 
για να λειτουργήσει χρειάζεται τις δικές σου αγγαρείες και τις 
δικές σου σκοπιές, τη δική σου δωρεάν καταναγκαστική εργασία. 
Αυτό ονομάζεται στρατιωτική θητεία! 

Αν την παραπάνω αλήθεια περί καταναγκαστικής εργασίας 
την ξεστομίζαμε πριν από τρεις μήνες, σύσσωμος ο εθνικός 
κορμός θα έφριττε. Η θητεία εργασία; Οχι, όχι!! Η θητεία 
είναι χρέος, καθήκον και άλλες τέτοιες παπαριές... Αλλά να 
που το Δεκέμβρη του 201 1, βρέθηκαν κάποιοι πολιτικοί και 
κάποιοι δημοσιογράφοι για να μας επιβεβαιώσουν. Σε χίλιους 
δυο δημόσιους οργανισμούς, σε τομείς όπως είναι η υγεία, η 
παιδεία και η κοινωνική πρόνοια, έχουν γίνει τα τελευταία δύο 
χρόνια περικοπές μισθών και θέσεων. Αλλά ο στρατός και η 
ζωτική του σημασία για το κράτος και τα αφεντικά, είναι μια 
άλλη υπόθεση. Αφού τα λεφτά δεν φτάνουν για να προσλάβουμε 
κι άλλους ΕΠΟΓΊ, για να αγοράσουμε την εργασία και άλλων 
ΕΠΟΓΊ, θα επιβάλλουμε καταναγκαστική εργασία τριών επιπλέον 
μηνών στους κληρωτούς φαντάρους. Τόσο απλά και κυνικά. 

Ο θεσμός της θητείας στο στρατό είναι μια παλιά, πετυχημένη 
συνταγή για τ' αφεντικά. Δωρεάν εργασία και μάλιστα 
υποχρεωτική με πρόσχημα το καλό της πατρίδας που κινδυνεύει, 
που σε χρειάζεται, που πρέπει να την υπηρετήσεις. 

Σε καιρούς κρίσης, (και με τα ίδια προσχήματα) τα μεροκάματα 


θα ισοπεδωθούν, αλλά σε κάποιους τομείς μπορεί να επιβληθεί 
και δουλεία. Το παράδειγμα του στρατού δείχνει το δρόμο... 

Κατά τα άλλα η αύξηση της θητείας θα ωφελήσει και στη μείωση 
της ανεργίας! Οι πολιτικοί και οι καραβανάδες ποντάρουν στην 
ηλιθιότητα των υπηκόων και στα μαγειρέματα των στατιστικών. 
Πράγματι, αφού ο ανδρικός πληθυσμός θα υποχρεώνεται για 
μεγαλύτερο διάστημα να υπηρετεί το στρατό, οι επισήμως 
άνεργοι στις νεανικές ηλικίες θα εμφανίζονται λιγότεροι... 

Η χρησιμότητα του, ωστόσο, για τ' αφεντικά σε περιόδους σαν 
τη σημερινή δεν εξαντλείται στα παραπάνω. Οσο η καπιταλιστική 
κρίση οξύνεται, η διαχείρισή της απ' τη μεριά των αφεντικών 
γίνεται όλο και βιαιότερη. Και όσο η ένταση και τα μέτωπα του 
ταξικού πολέμου αυξάνονται, ο στρατός θα εμφανίζεται όλο 
και περισσότερο συχνά στις πόλεις ακριβώς σαν η έσχατη και 
απόλυτη δύναμη τάξης και ασφάλειας. Ο στρατός, παντού στο 
κόσμο αλλά και στην ελλάδα, είναι ο πιο σοβαρός εγγυητής του 
ταξικού πολέμου που μαίνεται εις βάρος μας. Από την εξόντωση 
των μεταναστών εργατών μέχρι την καταστολή απεργιών και 
εξεγέρσεων, ο ρόλος του στρατού σαν ένας από του δύο 
ατσάλινους βραχίονες του κράτους (ο άλλος είναι η αστυνομία), 
παραμένει επίκαιρος και αναβαθμίζεται. 

Αέμε, λοιπόν, πως η αύξηση της στρατιωτικής θητείας, 
συμβαίνοντας στις αρχές του 2012 στην ελλάδα, δεν αφορά 
μόνο τρεις μήνες περισσότερης βαρβαρότητας και σαπίλας 
στις ζωές των νέων αρσενικών. Συνιστά επιπλέον μια γενική 
ανατίμηση της στρατιωτικής δολοφονικής μηχανής, μια 
υπογράμμιση της σημασία της σε καιρούς κρίσης. Ο στρατός 
με περισσότερους κληρωτούς, δεν βελτιώνει απαραίτητα το 
αξιόμαχο του, σίγουρα ωστόσο αποκτά μεγαλύτερη βαρύτητα 
μέσα στην κοινωνία. Ένας λόγος παραπάνω για να αρνούμαστε 
το στρατό. Η επικαιρότητά του πρέπει να οξύνει και τη δική μας 
εναντίωση. 

► Αν πετάξει κανείς στα σκουπίδια την ιδεολογική 
προπαγάνδα με την οποία πλασάρεται (και με την 
προϋπόθεση ότι δεν κουβαλάει σκατά στο κεφάλι του) θα 
φρικάρει με τη σκέψη ότι ο στρατός είναι, η στην πράξη, αναβολή 
από τη ζωή του για ένα μεγάλο και κρίσιμο χρονικό διάστημα. 


Ο στρατός απαιτεί να αφήσεις πίσω τις φιλίες, τους 
έρωτές σου, τις παρέες και τις βόλτες σου και να πας να 
ακούς στρατόκαυλους να σου δίνουν διαταγές και να σε 
ταπεινώνουν. Αυτή ακριβώς η αντίθεση του μέσα και του έξω, 
αυτό το μάντρωμα των νέων και μαζί των ζωντανών τους 
δραστηριοτήτων, συλλογικοτήτων, ανταρσιών, αρνήσεων είναι 
βασικό ζητούμενο στα σχέδια των αφεντικών. Πόσο μάλλον σε 
μια εποχή που πάρα πολλοί που τελειώνουν το σχολείο βλέπουν 
το μέλλον τους να διαγράφεται ζοφερό. Ξέρουν ότι η εργατική 
τους δύναμη και η ζωή τους υποτιμάται καθημερινά, ξέρουν 
ότι έχουν όσο ποτέ άλλοτε χίλιους δυο λόγους να ενώσουν τα 
δίκια και τις αντιρρήσεις τους, να βρεθούν μαζί με άλλους που 
σκέφτονται σαν αυτούς και να παράξουν αντιστάσεις απέναντι 
στην υπονόμευση των ζωών τους. 

Τα αφεντικά δε θα μπορούσαν να μη δουν αυτόν τον κίνδυνο να 
έρχεται και σίγουρα δεν ξεχνούν ότι πολλοί από τους νέους που 
καλούνται αυτήν την περίοδο να πάνε στο στρατό ήταν ανάμεσα 
στους εξεγερμένους του δεκέμβρη του 2008. Λέμε λοιπόν ότι 
τα σχέδια αύξησης της στρατιωτικής θητείας και η τοποθέτησή 
της στο κέντρο της συζήτησης την συγκεκριμένη χρονική 
περίοδο στοχεύουν σίγουρα και εκεί. Και γι αυτό λέμε ότι είναι 
σήμερα επίκαιρο όσο ποτέ να τους χαλάσουμε αυτά τα σχέδια, 
αρνούμενοι το στρατό και την ιδεολογία του. 

Το να είσαι ενάντια στο στρατό και τη θητεία δεν είναι υπόθεση 
μόνο όσων πρόκειται να κληθούν να στραετυθούν. Σήμερα που 
όλα γύρω μας μοιάζουν όλο και περισσότερο με στρατόπεδο, 
το να μη γουστάρεις το στρατό είναι στάση ζωής. Είναι στάση 
ζωής να αρνηθείς να μάθεις να ζεις με διαταγές. 

Ωστόσο κάποιους απο εμάς πρόκειται 
αργά ή γρήγορα να μας καλέσουν για 
θητεία. Δεν υπάρχει κανένας λόγος να 
υποστούμε την καφρίλα και τη κρετινιά 
του στρατού. Και υπάρχουν χίλιοι λόγοι να 
σαμποτάρουμε τη στρατιωτική μηχανή. 

Δεν προτείνουμε τίποτα πρωτότυπο. 
Σίγουρα κάποιος ξάδερφός σου, 
συμμαθητής του αδερφού σου ή γείτονας 
σου έχει ακολουθήσει τη πρακτική του 15 
ή αλλιώς «τρελόχαρτου». Χρόνια τώρα, 
νέοι σαν κι εμάς, που έχουν καταλάβει 
τι ρόλο βαράει ο στρατός, έχουν αρνηθεί 
να μαντρωθούν σε ένα στρατόπεδο και να 
χάσουν έστω και μια ώρα της ζωής τους 
εκεί. Η διαδικασία είναι απλή: 

Κάποιο χρονικό διάστημα πριν σε 
καλέσουν για θητεία, πας σε κάποιο 
γιατρό και επιστρατεύεις όλες τις 


εκφραστικές σου ικανότητες για να τον 
πείσεις ότι η ψυχική σου κατάσταση 
δεν είναι... με τη καμία για στρατό. 

Έτσι, μετά απο κάποιες επισκέψεις ο 
τύπος πιστοποιεί οτι ο στρατός δεν 
είναι για σένα κι ούτε εσύ για αυτόν. 
Γιατί, μη ξεχνάς, στο στρατό δίνουν 
διαταγές και θέλουν οι φαντάροι να 
τις υπακούν χωρίς κουβέντα* οι πολύ 
«ιδιαίτερες» συμπεριφορές και οι αρκετά 
κακές διαθέσεις δεν είναι επιθυμητές 
γιατί χαλάνε το γλυκό της καλόβολης 
υποταγής. Με τα χαρτιά του γιατρού 
στο τσεπάκι σου λοιπόν, παρουσιάζεσαι 
στους στρατιωτικούς γιατρούς. Αυτοί 
θα σου δώσουν κάποιες αναβολές και 
στο τέλος θα χαιρετήσεις μια και καλή 
τους καραβανάδες παίρνοντας οριστική 
απαλλαγή. 


Με το 15 γλιτώνεις απο όλη αυτήν την 
αηδία που περιγράψαμε στο έντυπο που 
κρατάς στα χέρια σου. Και μάλιστα τη 
γλιτώνεις κρατώντας την περηφάνια σου: 
δεν υπηρέτησες τους δολοφόνους ενώ 
στερείς ένα φαντάρο απο την στρατιωτική 
μηχανή. Και όλα αυτόν χωρίς βύσματα και 
μεσολαβήσεις.... Ναι, είναι αλήθεια, το 15 
δεν είναι αρκετό. Η εναντίωση στο στρατό 
και στον μιληταρισμό είναι υπόθεση ζωής. 
Και υπόθεση όλων μας... 




